പരീക്ഷണയോട്ടവുമായി പുതിയ മഹീന്ദ്ര സ്കോര്പിയോ മഹീന്ദ്ര ആന്ഡ് മഹീന്ദ്രയുടെ Mahindra And Mahindra ചരിത്രം തന്നെ മാറ്റിയെഴുതിയ വാഹനമാണ് സ്കോര്പിയോ Scorpio. അത്രകാലവും വില്ലീസ് ജീപ്പുകളുടെ villees jeep വിവിധ തരത്തിലുള്ള അനുകരണങ്ങളെ നിരത്തിലെത്തിച്ചുകൊണ്ടിരുന്ന മഹീന്ദ്രയെ അക്ഷരാര്ത്ഥത്തില് ഒരു ആഗോള ബ്രാന്ഡാക്കി ഉയര്ത്തിയത് 2002ല് പുറത്തിറങ്ങിയ ഈ എസ്യുവി ആയിരുന്നു. സ്കോര്പിയോയ്ക്ക് Scorpio ഒരു പുതുതലമുറ മോഡലിനെ അണിയിച്ചൊരുക്കുന്ന തിരക്കിലാണ് മഹീന്ദ്ര എന്ന് നേരത്തെ റിപ്പോര്ട്ടുകള് ഉണ്ടായിരുന്നു. ഇപ്പോഴിതാ വാഹനത്തിന്റെ പരീക്ഷണയോട്ടത്തിന്റെ ചിത്രങ്ങള് വീണ്ടും പുറത്തുവന്നതായി ഫിനാന്ഷ്യല് എക്സ്പ്രസ് റിപ്പോര്ട്ട് ചെയ്യുന്നു. ലഡാക്കില് വച്ചാണ് വാഹനത്തെ പരീക്ഷയോട്ടത്തിനിടെ കണ്ടെത്തിയതെന്നാണ് റിപ്പോര്ട്ടുകള്. ഥാറിന് സമാനമായ ഡിസൈനിലാണ് പുതിയ സ്കോര്പിയോ ഒരുങ്ങുന്നതെന്നാണ് റിപ്പോര്ട്ടുകള്. ഡൈനാമിക് ടേണ് ഇന്ഡിക്കേറ്ററുകളുള്ള എല്ഇഡി പ്രൊജക്ടര് ഹെഡ്ലാമ്ബുകള്, മള്ട്ടിഫംഗ്ഷന് സ്റ്റിയറിംഗ് വീല്, ഇലക്ട്രിക് സണ്റൂഫ്, ടച്ച്സ്ക്രീന് ഇന്ഫോടെയ്ന്മെന്റ് യൂണിറ്റ്, പ്രീമിയം സൗണ്ട് സിസ്റ്റം, എല്ഇഡി ടെയില് ലാമ്ബുകള് എന്നിവ 2021 മഹീന്ദ്ര സ്കോര്പിയോയില് ഉള്പ്പെടുന്നു. മാത്രമല്ല, 360 ഡിഗ്രി പാര്ക്കിംഗ് ക്യാമറ, ADAS, ഒന്നിലധികം എയര്ബാഗുകള്, ESP, EBD ഉള്ള ABS തുടങ്ങി സുരക്ഷാ സംവിധാനങ്ങളുടെ ഒരു നീണ്ട പട്ടിക തന്നെ വാഹനത്തില് ഉണ്ട് എന്നാണ് റിപ്പോര്ട്ടുകള്. XUV700ലെ 2.0L എം സ്റ്റാലന് ടര്ബോപെട്രോള് എഞ്ചിനും 2.2L എംഹോക്ക് ഓയില് ബര്ണറും ആയിരിക്കും വാഹനത്തിന്റെ ഹൃദയം എന്നാണ് റിപ്പോര്ട്ടുകള്. മാനുവല്, ഓട്ടോമാറ്റിക് ട്രാന്സ്മിഷനുകളുടെ ഓപ്ഷനുകള്ക്കൊപ്പം ന്യൂജെന് സ്കോര്പിയോയുടെ തിരഞ്ഞെടുത്ത ട്രിമ്മുകളിലും ശക്തമായ 4X4 ഡ്രൈവ്ട്രെയിനും ഉണ്ടായിരിക്കും. 12 ലക്ഷം രൂപ മുതലാണ് വാഹനത്തിന് പ്രതീക്ഷിക്കുന്നഎക്സ്ഷോറൂം വില എന്നാണ് റിപ്പോര്ട്ടുകള്. 2002 ജൂണ് മാസത്തില് ആണ് ആദ്യ സ്കോര്പിയോ പുറത്തിറങ്ങിയത്. ഫ്രഞ്ച് വാഹന നിര്മ്മാതാക്കളായ റെനോയുമായി രൂപസാദൃശ്യമുള്ള വാഹനം ഇന്ത്യന് നിരത്തുകളില് വളരെപ്പെട്ടെന്നാണ് തരംഗമായത്. 2014ല് ആണ് ഈ ജനപ്രിയ എസ്യുവിയുടെ മൂന്നാം തലമുറ വിപണിയിലെത്തുന്നത്. തുടര്ന്ന് 2017ല് കൂടുതല് കരുത്തുള്ള എഞ്ചിനും ഗ്രില്ലിലടക്കം മാറ്റങ്ങള് വരുത്തി വാഹനം വീണ്ടുമെത്തി. എസ് 3, എസ് 5, എസ് 7, എസ് 11 എന്നിങ്ങനെ നാലു വകഭേദങ്ങളില് എത്തിയ പുതിയ സ്കോര്പിയോയെയും ജനം നെഞ്ചേറ്റി. 2018 നവംബറിലാണ് സ്കോര്പിയോ S9 മോഡലിനെ മഹീന്ദ്ര അവതരിപ്പിച്ചത്.